Enn Siimer

Enn Siimer (sündinud 11. detsembril 1946 Viljandis) on Eesti teatriteadlane ning kultuuri- ja haridustegelane. 

Ta on olnud Viljandi Kultuurikolledži rektor (1990–2000), Tallinnfilmi peatoimetaja (1985–1988) ja on üks Eesti Pärimusmuusika Keskuse asutajaid (2000).

Haridus
Enn Siimer on lõpetanud 1966. aastal Tallinna Polütehnikumi mõõteriistade seadistamise erialal, seejärel teatriteaduse alal 1976. aastal Leningradi Riikliku Teatri-, Muusika- ja Kinematograafiainstituudi ning 1985. aastal NLKP Keskkomitee Ühiskonnateaduste Akadeemia aspirantuuri Moskvas. 1986. aastal kaitses ta väitekirja "Noorte kunstiliste vajaduste kujundamine tänapäeval" ja sai filosoofiakandidaadi kraadi.

Ta on täiendanud end 1998. aastal Suurbritannias Edinburghi Ülikoolis.Kultuurikolledzhi endine rektor asus tööle põhikooli direktorina Eesti Päevaleht / LP, 05.12.2000. 

Töö ja looming
Enn Siimer on olnud Eesti NSV Teatriühingu konsultant (1974–1977), ajalehe Sirp ja Vasar publitsistikaosakonna juhataja (1977–1979), Eestimaa Kommunistliku Partei (EKP) Keskkomitee kultuuriosakonna instruktor (1979–1980), ajalehe Noorte Hääl peatoimetaja (1981–1982), Tallinnfilmi peatoimetaja (1985–1988), ajalehe Rahva Hääl erikorrespondent (1988–1989) ning EKP Keskkomitee I sekretäri abi (1989–1990). 

Aastatel 1990–2000 töötas ta Viljandi Kultuurikolledži rektorina ning ühtlasi õpetas 1993–2004 Tartu Ülikooli mittekoosseisulise dotsendina teatriteaduse suuna üliõpilasi. Aastatel 2000–2014 oli ta Kildu Põhikooli direktor. 

Enn Siimer on üks 2000. aastal asutatud Eesti Pärimusmuusika Keskuse asutajaid ja on siiani selle MTÜ liigeMTÜ Eesti Pärimusmuusika Keskuse liikmed Eesti Pärimusmuusika Keskuse koduleht. Vaadatud 20.12.2024.; kuni 2006. aastani oli ka nõukogu liige.Mittetulundusühing Eesti Pärimusmuusika Keskus. Nõukogu liikmed E-Äriregister. Vaadatud 20.12.2024. Ta on ka üks Eesti Maakoolide Ühenduse asutajaid ja olnud selle juhatuse liige. Ta on kuulunud teatrifestivalide žüriidesse, ärgitanud üleriigilise õpetajate teatrifestivali traditsiooni hoidmistEnn Siimer. Õpetajate teatrifestival näitas ilmseid uuenemise märke Sakala/Postimees.ee, 07.04.2007., juhtinud teatrifestivalidel temaatilisi vestlusringe jne.XVIII teatrifestival Üleriigilise õpetajate teatrifestivali „Sillad“ koduleht. Vaadatud 20.12.2024.Viljandis toimuvad Tudengiteatrite Päevad 2004 Eesti Teatri Agentuuri koduleht. 23.02.2004.

Alates 1974. aastast on tema sulest ilmunud nii teatriarvustusi kui ka laiemaid kultuurinähtusi käsitlevat kultuuri- ja haridusalast esseistikat. Staažika teatrikriitikuna on ta palju aastaid osalenud kultuuriajakirja Teater. Muusika. Kino iga-aastase teatriankeedi kaudu Eesti teatrielu ülevaadete koostamises. Tema artikleid on ilmunud peamiselt kultuuriajakirjas Teater. Muusika. Kino ning ajalehtedes Sirp, Õpetajate Leht, Maaleht, Rahva Hääl, Sakala, Postimees, Õhtuleht, Hommikuleht, Sõnumileht jne.Enn Siimeri artikleid Eesti artiklite andmebaas ISE. Vaadatud 20.12.2024.

Ta on vabakutseline tõlkija, kes on tõlkinud vene keelest peamiselt teatri-, pedagoogika-, esteetika- ja psühholoogiateemalist kirjandust. Koos Helvi Einase ja Inna Ripsiga on ta koostanud Eesti Teatriliidu artiklikogumiku "Teatrimärkmik 1976/77" (Eesti Raamat, 1979).Teatrielu Eesti Teatriliidu koduleht. Vaadatud 19.12.2024. 

2021. aastal ilmus tema ja Anu Lambi tõlkes juba ligi sajandi jooksul näitlejate professionaalse ettevalmistuse aabitsana kasutatud teose, Konstantin Stanislavski "Näitleja töö endaga" uus tõlge. Võrreldes Felix Moori tehtud 1955. aasta tõlkega on selle alusena kasutatud Stanislavski "Kogutud teoste" 1988.–1999. aastal välja antud varianti, mis on ideoloogiliselt vähem kallutatud ja sisaldab ka tänapäevase teatriteaduse kriitilisi märkusi kultusklassiku mõningatele äärmuslikele seisukohtadele.Ilmunud on uus tõlge Konstantin Stanislavski teosest “Näitleja töö endaga” Eesti Teatri Agentuuri koduleht. 12.03.2021.

Ta on Eesti Teatriuurijate ja -kriitikute Ühenduse ning Eesti Teatriliidu liige (1977).

Tõlkeid
 Lev Võgotski. Kunsti psühholoogia : esteetilise reaktsiooni analüüs. Tõlkinud Enn Siimer (Ivan Bunini novelli "Kerge hinguse" tõlge: Aivar Kull). Ilmamaa, 2016. Sari "Avatud Eesti raamat".
 Lev Võgotski. Laste loovus ja kujutlusvõime. Mäng ja selle osa lapse psüühilises arengus. Tõlkinud Enn Siimer. Tallinna Ülikooli Kirjastus, 2016.
 Mihhail Bahtin. Dostojevski poeetika probleemid. Tõlkinud Aare Pilv ja Enn Siimer. Ilmamaa, 2021. Sari "Avatud Eesti raamat". 
 Konstantin Stanislavski. Näitleja töö endaga : õpilase päevik. Tõlkinud Enn Siimer ja Anu Lamp, valimiku koostanud Ingo Normet. Eesti Muusika- ja Teatriakadeemia lavakunstikool ja Eesti Teatriliit, 2021.
 Tamara Petkevitš. Tähtede ja hirmu taustal : näitlejanna mälestused. Tõlkinud Enn Siimer ja Madis Lukats. Varrak, 2024.

Artikleid
 Enn Siimer. Folklore for the neighbourhood. Kogumikus "Culture in the neighbourhood", Tallinn, 1995
 Enn Siimer. Eestlased Peterburi teatriakadeemias Sirp.ee, 28. oktoober 2005
 Enn Siimer. Lihtsustatud "Anna Karenina". Teater. Muusika. Kino, 2006, nr. 4
 Enn Siimer. Kas kommerts suretab eesti teatri? Sirp, 13. veebruar 2009
 Enn Siimer. Poeet või poliitik? Sakala, 19. märts 2014
 Enn Siimer. Meelis Rämmeld – kas inetu pardipoeg? Eesti Teatriliidu ja Eesti Teatri Agentuuri artiklikogumikus "Teatrielu 2013"
 Enn Siimer. Iga revolutsioon sööb oma lapsed. Sakala, 14. märts 2018
 Enn Siimer, Meelis Oidsalu. Kas teatri esindusnägu või juhuslikkuse paraad? Sirp.ee, 29. september 2023
 Enn Siimer. Igaüks vastutab oma valikute ja tegude eest. Ka tänases maailmas Teater. Muusika. Kino, jaanuar 2024
 Teater on muutuste lävel Enn Siimeri ja Rein Langi vestlus pärast teatrifestivali „Draama” (2024 Tartus). Teater. Muusika. Kino, november 2024

Tunnustus
 1975 – Sirbi laureaat (artikli "Miks kriitikud ei kirjuta rahvateatritest?" eest)Sirbi laureaadid 1964 – 2023 Sirp.ee. Vaadatud 19.12.2024.
 1975 – Eesti NSV Teatriühingu teatrikriitika preemiaEesti NSV Teatriühingu preemiad Dokument ajalehe Sirp kodulehel. Vaadatud 20.12.2024. 
 2010 – Suure-Jaani valla kultuuripreemia (raamatu "Kildu kooli lugu" eest; koos kaasautor Aimur Joandiga)Leili Kuusk. Suure-Jaani vald jagas preemiaid Postimees.ee/Sakala, 23.02.2010.
 2012 – Tartu Ülikooli Viljandi kultuuriakadeemia teenetemärk ja väike lippTÜ Viljandi kultuuriakadeemia teenetemärk Tartu Ülikooli Viljandi Kultuuriakadeemia koduleht. Vaadatud 19.12.2024.
2014 – Kultuurkapitali Viljandimaa tunnustuspreemia
 2021 – Eesti Kultuurkapitali Viljandimaa ekspertgrupi aastapreemia – tunnustuspreemia Viljandi Kultuuriakadeemia kauaaegsele rektorileAastapreemiad 2021–  Eesti Kultuurkapitali koduleht. Vaadatud 19.12.2024.

Viited

Välislingid
 Enn Siimer. Teater on muutuste lävel. Enn Siimeri ja Rein Langi vestlus (originaalartikkel ajakirjas Teater. Muusika. Kino, november 2024) ERR Kultuur, 2. detsember 2024

Kategooria:Eesti teatriteadlased
Kategooria:Eesti teatrikriitikud
Kategooria:Eesti ajakirjanikud
Kategooria:Viljandi kultuuriakadeemia juhid
Kategooria:Sündinud 1946